****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE KLAIPĖDOS MIESTO SAVIVALDYBĖS BIUDŽETINĖMS ĮSTAIGOMS**

2016 m. gegužės 26 d. Nr. T2-151

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, Klaipėdos miesto savivaldybės taryba nusprendžia:

1. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos vaikų globos namų „Smiltelė“ patikėjimo teise valdomas globos namų patalpas, esančias adresu: Smiltelės g. 14, Klaipėda (pastato, kuriame yra patalpos, unikalus Nr. 2199-2006-0016, patalpų žymėjimo indeksai: 1-41 (3,86 kv. m), 1-42 (24,94 kv. m), 1-43 (37,65 kv. m), 1-44 (37,65 kv. m), 1-45 (21,30 kv. m), 1-46 (12,67 kv. m), 1-47 (2,28 kv. m), 1-48 (1,10 kv. m), 1-49 (21,86 kv. m), 1-170 (16,74 kv. m), bendras patalpų plotas – 180,05 kv. m), valdyti, naudoti ir disponuoti patikėjimo teise Neįgaliųjų centrui „Klaipėdos lakštutė“.

2. Perduoti Klaipėdos miesto savivaldybei nuosavybės teise priklausantį ir šiuo metu Klaipėdos „Šaltinėlio“ mokyklos-darželio patikėjimo teise valdomą trumpalaikį materialųjį turtą, nurodytą priede, kurio bendra įsigijimo vertė – 3 354,00 Eur, valdyti, naudoti ir disponuoti patikėjimo teise Klaipėdos Sendvario progimnazijai.

3. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras | Vytautas Grubliauskas |